แนวโน้มดัชนีเช้านี้แกว่งตัวกรอบแคบ
นักวิเคราะห์ฯคาดตลาดหุ้นไทยเช้านี้เคลื่อนไหวในกรอบแคบๆ เหตุตลาดฯไร้ปัจจัยใหม่เข้ามาเพิ่ม ลุ้นแรงซื้อต่างชาติช่วยหนุนตลาด
9 มี.ค. 2553

นักวิเคราะห์ฯคาดตลาดหุ้นไทยเช้านี้เคลื่อนไหวในกรอบแคบๆ เหตุตลาดฯไร้ปัจจัยใหม่เข้ามาเพิ่ม ลุ้นแรงซื้อต่างชาติช่วยหนุนตลาด
นายเจริญ เอี่ยมพัฒนธรรม ผู้อำนวยฝ่ายวิเคราะห์หลักทรัพย์ บล.เคที ซีมิโก้ กล่าวว่า ภาพโดยรวมของตลาดหุ้นไทยยังคงมีปัจจัยลบด้านการเมือง การเคลื่อนไหวของหุ้นยังเคลื่อนไหวในกรอบแคบๆ เปลี่ยนแปลงไม่มากนัก เพื่อรอดูสถานการณ์การเมือง และยังไม่มีปัจจัยใหม่ๆมาอุดหนุนให้ตลาดหลักทรัพย์กลับมาคึกคัก โดยนักลงทุนรายย่อยอาจยังคงไม่ไว้ใจและเทขายหุ้นออกมา 
แต่ที่จะส่งผลดีต่อตลาดหุ้นบ้างคือการที่นักลงทุนต่างชาติยังคงซื้อสุทธิเมื่อวานนี้ ช่วยเรียกความเชื่อมั่นได้บางส่วนว่าต่างชาติไม่สนใจสถานการณ์การเมืองในบ้านเรามากนัก
สำหรับการลงทุนวันนี้หุ้นเคลื่อนไหวในกรอบแคบๆ แนะนำนักลงทุนหันมาเล่นหุ้นขนาดเล็กเพื่อเก็งกำไรระยะสั้น โดยกรอบการลงวันนี้ แนวรับที่ 705 แนวต้านที่ 725-730 จุด